
ДО
ОБЩИНСКИ СЪВЕТ
БУРГАС

Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Продажба чрез публичен търг с тайно наддаване на недвижим имот – частна общинска собственост, находящ се във в.з.Минерални бани, гр.Бургас

УВАЖАЕМИ ОБЩИНСКИ СЪВЕТНИЦИ,
Съгласно Акт за частна общинска собственост № 3710/16.07.2003 г., вписан в Служба по вписванията–Бургас с № 200, том VІ, Вх.рег.№ 8090/23.09.2003 г., Община Бургас е собственик на УПИ V-327,328 в кв.15 по действащия ПУП-ПРЗ на в.з.Минерални бани, гр.Бургас, одобрен със Заповед № 253/06.03.1990 г. на Председателя на ИК на ОНС–гр.Бургас, целият с площ 971 кв.м, при граници: север – улица, изток – УПИ VІ-329,330, юг – УПИ ХІ-307,308 и УПИ ХІІ-309,310, запад – УПИ ІV-325,326, отразен с идентификатор 07079.701.107 и с площ 993 кв.м в КККР на в.з.Минерални бани, гр.Бургас, одобрени със Заповед № РД-18-92/12.12.2015 г. на Изпълнителния директор на АГКК, при съседи: 07079.701.114, 07079.701.115, 07079.701.108, 07079.701.415 и 07079.701.106.
Разглежданият урегулиран поземлен имот е отреден „за вилно строителство”, с градоустройствени показатели за устройствена зона „Ов”, както следва: Плътност на застрояване (П застр.) – до 20 %; Интензивност на застрояване (К инт.) – до 0,8; Макс. допустима кота корниз – 7 м (2 ет.); Минимална озеленена площ (П озел.) – 70 %.
Имотът е незастроен, необременен с ограничени вещни права на трети лица, ипотеки, възбрани, договори за наем или други вещни или облигационни тежести и включен в Раздел І. „Продажба на общински имоти чрез провеждане на публично оповестен търг/конкурс” от годишната Програма за управление и разпореждане с общинската собственост за 2016 г., с решение на Общински съвет–Бургас, прието по т.28 от дневния ред на проведеното на 29.03.2016 г. заседание /Протокол № 9/.
В изпълнение на разпоредбата на чл.41, ал.2, във връзка с чл.22, ал.3 от Закона за общинската собственост /ЗОС/ е изготвена оценка от правоспособен независим оценител на недвижими имоти, вписан в регистъра към КНОБ, на пазарната стойност на УПИ V-327,328 в кв.15 по плана на в.з.Минерални бани, землище кв.Ветрен, гр.Бургас, възлизаща на 85 060 лв. (осемдесет и пет хиляди и шестдесет лева), без ДДС. 
Данъчната оценка на имота е в размер на 37 504,90 лв. (тридесет и седем хиляди петстотин и четири лева и деветдесет стотинки).
Предвид гореизложеното и на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.35, ал.1 от Закона за общинската собственост и във връзка с чл.37 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следното
РЕШЕНИЕ:

Да се извърши продажба чрез провеждане на публичен търг с тайно наддаване по реда на Глава седма от Наредбата за реда за придобиване, управление и разпореждане с общински имоти и вещи, приета от Общински съвет–Бургас, на недвижим имот – частна общинска собственост, представляващ УПИ V-327,328 в кв.15 по ПУП-ПРЗ на в.з.Минерални бани, гр.Бургас, одобрен със Заповед № 253/06.03.1990 г. на Председателя на ИК на ОНС–гр.Бургас, целият с площ 971 кв.м, при граници: север – улица, изток – УПИ VІ-329,330, юг – УПИ ХІ-307,308 и УПИ ХІІ-309,310, запад – УПИ ІV-325,326, отразен с идентификатор 07079.701.107 и с площ 993 кв.м в КККР на в.з.Минерални бани, гр.Бургас, одобрени със Заповед № РД-18-92/12.12.2015 г. на Изпълнителния директор на АГКК, при съседи: 07079.701.115, 07079.701.114, 07079.701.108, 07079.701.415 и 07079.701.106, с начална тръжна цена в размер на 85 060 лв. (осемдесет и пет хиляди и шестдесет лева), без ДДС.
Приложение:
1. Акт за частна общинска собственост № 3710/16.07.2003 г., вписан в Служба по вписванията–Бургас с № 200, том VІ, Вх.рег.№ 8090/23.09.2003 г.;
2. Скица-извадка № 76/02.03.2016 г., издадена от отдел „Устройствено планиране” в дирекция „Устройство на територията“ при Община Бургас, за УПИ V-327,328 в кв.15 по плана на в.з.Минерални бани, гр.Бургас, презаверена;
3. Скица № 15-111574-10.03.2016 г., издадена от СГКК–гр.Бургас, за ПИ с идентификатор 07079.701.107 по КККР на гр.Бургас, презаверена;
4. Удостоверение за данъчна оценка с изх.№ 5202011825/11.03.2016 г., издадено от дирекция „Местни приходи от данъци, такси и реклама“ при Община Бургас, презаверено;
5. Градоустройствен анализ за УПИ V-327,328 в кв.15 по плана на в.з.Минерални бани, гр.Бургас, издаден на 11.03.2016 г. от Началник отдел „Устройствено планиране” при Община Бургас;
6. Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ;





ДИМИТЪР НИКОЛОВ
Кмет на Община Бургас

Съгласували:
ЗЛАТИНА ГЕОРГИЕВА
Директор на дирекция „Правно-нормативно обслужване“
ЖИВКО ДИМИТРОВ
Директор на дирекция „Управление на общинската собственост”


Изготвил:
Виолета Диянова – Гл. специалист в дирекция „Управление на общинската собственост”

